laion/Wikipedia-Exotic huggingface dataset:
קש

קש הוא גבעול יבש של דגן, ממנו נלקחו הגרעינים. קש מהווה בערך חצי מהתוצר הסופי, לאחר הקציר של צמחים כגון חיטה, שעורה ותירס. הוא נחשב תוצר לוואי שימושי בעבר ובהווה. גם כיום וגם בעבר, לקש יש שימושים רבים, והביקוש לקש כחומר בעירה, עבור יצור דלק, הופך לנרחב יותר ויותר. שימוש בקש כמצע לשינה, עדיין נהוג בחלקים רבים בעולם, הן עבור בהמות והן בני אדם. הקש עשוי לשמש כמרכיב המזון הגס במספוא עבור בהמות הצורכות אנרגיה לקיום בלבד. למרות ערכו התזונתי הנמוך הוא נחשב כשימושי, כיוון שהוא מתעכל בקלות וגורם להרגשת שובע וכך מספק פתרון זול לחלק גדול מהמנה היומית עבור בעלי חיים אשר אינם נזקקים למנות עשירות באנרגיה ובחלבון. השימוש בקש לכיסוי גגות הופך ליותר ויותר פופולרי, בעיקר בשל העובדה שהוא מאוד ידידותי לסביבה. בנוסף, השימוש בקש וחימר כדי להכין חומר בנייה חזק עדיין נהוג במספר מקומות בעולם. קיימת טכניקת בנייה בה קש משמש כמבודד חום, חומר בנייה עיקרי, או שניהם. מאז ומתמיד קש שימש לקליעת אלילות פריון לבני אנוש, לחי ולתוצרת החקלאית. כמו גם לאריגה, קליעה או ליפוף של סלים ורהיטים, ואף בנייה ירוקה של בתים. קש רך אבל אינו נמעך ולכן יעיל כחומר מיגון לחבילות. בעבר נהגו למגן בקבוקי יין בעטיפות קש. כיום עטיפות כאלו נדירות אבל מספר סוחרים עדיין משתמשים בהן. ניתן להכין נייר מעיסת קש. קש משמש לייצור מטרות עבור קשתים. כיום תהליך הייצור ממוכן. קש משמש להכנת חבלים, כובעי קש וסלסילות קש. במספר מקומות כגון יפן, נהוג לעטוף עצים בקש כדי להגן עליהם מנזקי הקור בחורף. קש נפרש על הקרקע תחת צמחי תות גינה כדי למנוע מפירות נופלים להתלכלך מהקרקע. כמו כן, משמש הקש כמצע גידול בגידול אינטנסיבי של פטריות מאכל. ההבדל המרכזי בין חציר ובין קש הוא שהחציר הוא התוצר הבלעדי מהשדה בו גודל. הוא כולל את כל חלקי הצמח ובהם גם הגרגרים או פרי הצמח ולכן הוא עשיר מבחינה תזונתית. הקש לעומתו, הוא שאריות הצמח לאחר שרוב פריו או גרגריו נאספו והוא למעשה תוצר לוואי של הגידול החקלאי ודל יותר מבחינה תזונתית. התבן הוא הקנה הנקצר עם השיבולת. מהמשנה מסכת שביעית פרק ח עולה כי קש ותבן הם שני מוצרים שונים: "מרחץ שהוסקה בתבן או בקש של שביעית מותר לרחוץ בה ואם מתחשב הוא הרי זה לא ירחוץ": שמות פרק ה פרעה מעביד את בני ישראל כעבדים ואומר: "(יא) אַתֶּ֗ם לְכ֨וּ קְח֤וּ לָכֶם֙ תֶּ֔בֶן מֵאֲשֶׁ֖ר תִּמְצָ֑אוּ כִּ֣י אֵ֥ין נִגְרָ֛ע מֵעֲבֹדַתְכֶ֖ם דָּבָֽר: בית הלוי שמות פרק ה: "התוס' כתבו דקש הוא הנשאר בשדה ותבן הוא הנקצר עם השבולת" תוספות מסכת שבת דף לו עמוד ב כירה שהסיקוה בקש ובגבבא - נראה לר"י דקש היינו זנבות השבולים שנשאר בשדה הנקרא אשטובל"א בלעז ותבן הוא הנקצר עם השבולת" חציר יין קש כובע קש כובע פנמה מדיה וקבצים בנושא קש בוויקישיתוף על הצירוף 'קש וגבבה', באתר האקדמיה ללשון העברית קש, באתר אנציקלופדיה בריטניקה (באנגלית) Dawn, Weaving With Natural Straw: The Basic Beginner's Guide & Patterns to Practice, FeltMagnet, ‏26/4/2018 (באנגלית) [Weaving With Natural Straw: The Basic Beginner's Guide & Patterns to Practice Basic Coil Basketry], Jon`s Bushcraft (באנגלית) מיכל ויטל-ברון, בניה בחבילות קש, באתר מיכל ויטל-ברון הרב ישראל מאיר הכהן, משנה ברורה סימן שיא סק לה, עיר ראדין, 1900
קינג אדוארד פוינט

קינג אדוארד פוינט (באנגלית: King Edward Point, ידועה גם כ-KEP) היא תחנת מחקר קבועה של "הסקר האנטארקטי הבריטי" (British Antarctic Survey) באי ג'ורג'יה הדרומית והיא עיר הבירה של הטריטוריה הבריטית שמעבר לים איי ג'ורג'יה הדרומית ואיי סנדוויץ' הדרומיים. היישוב ניצב על חופו הצפון-מזרחי של האי במפרץ קמברלנד המזרחי. לעיתים נוטים לבלבל אותה עם גריטוויקן שהיא תחנת ציד לווייתנאים נטושה, השוכנת בקרבת מקום על חוף המלך אדוארד. האזור נחקר על ידי המשלחת השוודית לאנטארקטיקה בשנים 1901 – 1904 בראשותו של אוטו נורדנשלד. בשנת 1906 הוא נקרא על שמו של אדוארד השביעי, מלך הממלכה המאוחדת. מאז 1909 שימש קינג אדוארד פוינט כמקום מושבו של המנהלן הבריטי של האי. ב-1925 הקימה ממשלת בריטניה במקום מעבדה ימית כחלק מפעילות המחקר שם. ב-1 בינואר 1950 הועברה הבעלות על תחנת המחקר מכון המחקר של איי פוקלנד. התחנה אוישה מ-1 בינואר 1952 ועד ה-13 בנובמבר 1969. "הסקר האנארקטי הבריטי" דאג לנוכחות בריטית בתחנה עד 1982. ב-3 באפריל 1982, עם פרוץ מלחמת פוקלנד, כבשו הכוחות המזוינים של ארגנטינה את ג'ורג'יה הדרומית וסגרו את התחנה. עד מהרה הם גורשו משם במהלך "מבצע תוכי" (Operation Paraquet) והכוחות המזוינים של בריטניה שחררו את המקום. קצינים ימיים בריטים מונו למלא תפקידי מכס ופיקוח על הדיג עבור ממשלת ג'ורג'יה הדרומית החל מ-1991 ולצדם הוצב חיל מצב קטן. ב-22 במרץ 2001 פתח "הסקר האנטארקטי הבריטי" מחדש את תחנת המחקר מטעם ממשלת איי ג'ורג'יה הדרומית ואיי סנדוויץ' הדרומיים. רוב המבנים הרעועים נהרסו כדי לפנות מקום למבנים חדשים, למעט "בית התגלית" (Discovery House) משנת 1925 ו"בית הכלא" (Gaol) משנת 1912. כיום שוהים בקינג אדוארד פוינט 12 אנשי "הסקר האנטארקטי הבריטי" במהלך החורף ומספרם עולה ל-22 בקיץ. שני פקידי ממשל ובעלי תפקידים נוספים מוצבים במקום והם מבצעים חפיפה במהלך שלושת חודשי עונת הדיג החורפית העמוסה. צוות הקיץ מהמוזיאון בגריטוויקן מתגוררים גם הם ביישוב. ההחזקה הרצופה של התחנה משרתת גם מטרה פוליטית. היא מסייעת לשמור על הריבונות הבריטית כנגד טענתה של ארגנטינה לבעלות על הטריטוריה. הפעילויות העיקריות בתחנה מתרכזות במחקר הדיג מטעם ממשלת הטריטוריה לטובת מדיניותה לניהול בר-קיימא של הדיג המסחרי ולסיפוק התמיכה הלוגיסטית לפקידי הממשל. מדיה וקבצים בנושא קינג אדוארד פוינט בוויקישיתוף אתר האינטרנט הרשמי של קינג אדוארד פוינט (באנגלית) "Local laws and customs - South Georgia and South Sandwich Islands (British Overseas Territory) travel advice - GOV.UK". www.gov.uk.
אודיל אחמדוב

אודיל אחמדוב (באוזבקית: Одил Аҳмедов; נולד ב-25 בנובמבר 1987) הוא כדורגלן עבר אוזבקי ששיחק בעמדת הקשר. אחמדוב התחיל את הקריירה שלו בפחטקור טשקנט. ב-16 במאי 2006 אחמדוב ערך את הופעת הבכורה שלו בקבוצה הבוגרת נגד קיזילקום זראפשון. אחרי גביע אסיה בכדורגל 2011, אחמדוב עורר עניין מצד אל-שבאב, אל-ראפה ואף למועדונים מאוקראינה, טורקיה, רוסיה, אנגליה וספרד. ב-9 בפברואר 2011 אחמדוב הושאל לאנז'י מחצ'קלה עם אופציה לרכישה. ב-1 במרץ 2011 אחמדוב ערך את הופעת הבכורה שלו בקבוצה בהפסד 2–3 נגד זניט סנקט פטרבורג במסגרת הגביע הרוסי. ב-9 בספטמבר אנז'י רכשה את כרטיס השחקן של אחמדוב תמורת 1.7 מיליון אירו. ב-29 בדצמבר 2011 נבחר לכדורגלן השנה של הקבוצה ועקף שחקנים בכירים בקבוצה דוגמת סמואל אטו ויורי ז'ירקוב. ביוני 2014 אחמדוב חתם בקרסנודאר. ב-1 באוגוסט 2014 אחמדוב הבקיע את שער הבכורה בקבוצה בניצחון 1–5 נגד דיושג'ר במסגרת מוקדמות הליגה האירופית. בסיום עונת 2014/2015 אחמדוב נבחר לכדורגלן העונה על ידי אוהדי הקבוצה. ב-30 בדצמבר 2016 אחמדוב חתם בשאנגחאי SIPG מליגת העל הסינית. ב-7 בפברואר 2017 אחמדוב ערך את הופעת הבכורה שלו בקבוצה בניצחון 0–3 נגד סוקוטאי במסגרת פלייאוף מוקדמות ליגת האלופות האסיאתית. ב-7 בספטמבר 2020, אחמדוב חתם בטיינג'ין טדה. ב-8 באפריל 2021, חתם בצ'אנז'ו מיית'י ליונס. ב-13 באוקטובר 2007 אחמדוב ערך את הופעת הבכורה שלו בנבחרת אוזבקיסטן בניצחון 0–9 נגד טאיוואן. ב-6 בפברואר 2008 אחמדוב הבקיע את שער הבכורה שלו בנבחרת בניצחון 0–1 נגד לבנון. אחמדוב השתתף עם הנבחרת שלוש פעמים בגביע אסיה בכדורגל (2011, 2015 ו-2019). פחטקור ליגת העל האוזבקית: 2006, 2007 הגביע האוזבקי: 2006, 2007, 2009 גביע חבר המדינות: 2007 שאנגחאי SIPG ליגת העל הסינית: 2018 אישיים כדורגלן השנה באוזבקיסטן: 2009, 2011, 2014, 2015, 2016 כדורגלן השנה של אנז'י מחצ'קלה: 2011 כדורגלן העונה של קרסנודאר: 2014, 2015 מדיה וקבצים בנושא אודיל אחמדוב בוויקישיתוף אודיל אחמדוב, באתר Transfermarkt אודיל אחמדוב, באתר Soccerway אודיל אחמדוב, באתר WorldFootball.net אודיל אחמדוב, באתר National Football Teams אודיל אחמדוב, באתר FootballDatabase.eu
מיאולניים

מיאולניים (שם מדעי: Meiolaniidae) היא משפחה של זוחלים דמויי-צבים נכחדים אשר חיו בעידן הקנוזואיקון בין האאוקן עד ההולוקן, לפני 48–0.03 מיליון שנה. המאובנים שלהם נמצאו באמריקה הדרומית וברחבי אוסטרליה ואוקיאניה באיים שונים כמו אי הלורד האו, ניו זילנד וקלדוניה החדשה. הידוע ביותר מביניהם הוא המיאולניה האוסטרלי אשר חי מהמיוקן עד לעת החדשה, אז נכחד בידי הפולינזים שהגיעו לאוסטרליה. כמה חוקרים סוברים שהם לא היו צבים אמיתיים אלא השתייכו לקבוצה טסטודינטה (Testudinata), אשר התפתחה בעידן המזוזואיקון וחלק ממיניה הפכו לצבים אמיתיים. חוקרים אחרים אכן רואים במשפחה קבוצה של צבים. בני קבוצה עתיקה זו גדולים מאוד והיו בעלי מבנה שריון נמוך ומכוסה גבשושיות. הם היו צמחוניים ועל ראשם, עורפם וזנבם בלטו קוצים ארוכים ששימשו להגנה. במראם המגושם הם הזכירו את הגליפטודוניים והאנקילוזאוריים. Gaffneylania Niolamia נינג'מיס (Ninjemys) מיאולניה (Meiolania) Peligrochelys Warkalania בנידיים - משפחת צבים קדומה קרובה מדיה וקבצים בנושא מיאולניים בוויקישיתוף מיאולניים, באתר האנציקלופדיה של החיים (באנגלית) מיאולניים, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אלשוסוהה

אלשוסוהה (בהונגרית: Alsószuha) הוא כפר קטן במחוז בורשוד-אבאוי-זמפלן שבצפון מזרח הונגריה. באלשוסוהה התגוררו יהודים בודדים. מדיה וקבצים בנושא אלשוסוהה בוויקישיתוף אתר האינטרנט הרשמי של אלשוסוהה (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אגטלק

אגטלק (בהונגרית: Aggtelek) הוא כפר במחוז בורשוד-אבאוי-זמפלן שבצפון מזרח הונגריה. בסוף המאה ה-19 ובתחילת המאה ה-20 התגוררו באגטלק יהודים בודדים ובמקום קיים בית קברות יהודי בו נותרו שתי מצבות ולוח זיכרון. תושבים יהודיים מהכפר נרצחו בשואה ומונצחים באנדרטה באוזד. מדיה וקבצים בנושא אגטלק בוויקישיתוף אתר האינטרנט הרשמי של אגטלק (בהונגרית) מפקד האוכלוסין ההונגרי 2018 בית הקברות היהודי באגטלק אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
פלניגל

פּלָניגָל (שם מדעי: Planigale – מילולית: "סמור שטוח") הוא סוג של טורף כיס זעיר דמוי חדף ממשפחת נמיות הכיס הכולל 5 מינים החיים במדבריות ובסוואנות של יבשת אוסטרליה וביערות הדרומיים של גינאה החדשה. הפלניגל הוא סוג יחיד בשבט הפלניגלים (Planigalini). זהו אחד הסוגים הקטנים ביותר בתת-מחלקת הכיסאים, ואחד ממיניו מחזיק בתואר הכיסאי הקטן בעולם. הפלניגל הוא יונק זעיר וגוצי אשר מתאפיין בגולגולת פחוסה ושטוחה אשר אידיאלית לחיטוט בנקיקים וחריצים צרים באדמה. חוטמו מחודד כאצל טורפי כיס רבים ומשמש אותו לחיטוט בפסולת, בחול ובאדמה. הפרווה שלו קצרה וחלקה בדומה לעכבר, ואינה זיפית וקוצנית כאצל מינים אחרים. צבע הפרווה משתנה מחום זיתני לאפור או צהבהב. לפלניגל זנב ארוך ודקיק, רגליים קטנטנות ואוזניים קצרות ומשולשות. אורך הגוף של מיני הפלניגל נע בין 5 ל-10 ס"מ בלבד, ומשקלם 5–15 גרם. מיני הפלניגל תופסים מספר סוגי בתי גידול, בין השאר מדבריות, סוואנות גשומות וצחיחות, שטחי מרעה, יערות וחופים. הם פעילים בעיקר על הקרקע, אך יכולים לטפס בנקל על עצים במקרה הצורך תודות לטפריהם ולרפידות הדביקיות בכפות הרגליים. הפלניגל הוא פעיל לילה, ואת שעות היום הוא מבלה במנוחה בסדקים באדמה, מתחת לשורשי עצים או בגושי עשב צפוף; לעיתים הוא בונה לעצמו קן מדשא. חרף מידות גופו הזעירות, הפלניגל חזק ועיקש ומסוגל להכניע טרף אשר שווה לגודלו; התזונה שלו כוללת תולעים, חרקים (במיוחד חגבאים), פרוקי-רגליים, חסרי חוליות, וחולייתנים קטנים כדוגמת לטאות ומיני עכברים קטנים. הפלניגל צורך מדי יום כמות מזון עד כדי משקל גופו. מלבד נחשים וטורפי כיס גדולים אחרים, האויבים העיקריים של הפלניגל הם מינים פולשים שהובאו על ידי האדם ליבשת אוסטרליה - במיוחד חתול הבית והשועל האדום. נקבת הפלניגל פורייה לאורך השנה, ובהתאם לכך היא עשויה להמליט מספר פעמים מדי שנה. לאחר תקופת הריון של 20 ימים, הנקבה ממליטה 4–12 וולדות זעירים - מספר משתנה בין המינים בהתאם למספר הפטמות. הם מבלים את השבועות הראשונים לחייהם בכיס המדומה של האם אשר מהווה למעשה קפל עור סמוך לפטמות. הפלניגלים הופכים לעצמאיים בגיל 3 חודשים, ומגיעים לבגרות תוך פחות משנה. תוחלת החיים המקסימלית של הסוג בטבע היא כשנתיים, אולם בשבי הם עשויים להגיע עד לגיל חמש שנים. פלניגל מצוי (Planigale maculata) פלניגל צר-חוטם (Planigale tenuirostris) פלניגל ניו-גינאי (Planigale novaeguineae) פלניגל ג'יילס (Planigale gilesi) פלניגל ארוך-זנב (Planigale ingrami) – הכיסאי הקטן בעולם. מדיה וקבצים בנושא פלניגל בוויקישיתוף פלניגל, באתר ITIS (באנגלית) פלניגל, באתר NCBI (באנגלית) פלניגל, באתר Animal Diversity Web (באנגלית) פלניגל, באתר האנציקלופדיה של החיים (באנגלית) פלניגל, באתר GBIF (באנגלית)
אלצ'קה

אלצ'קה (בהונגרית: Alacska) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם באלצ'קה מספר התושבים נמצא בירידה. כך, בשנת 1990 היה מספר התושבים 898 ובשנת 2021 רק 696 תושבים. באלצ'קה התגוררו יהודים בודדים ובמקום קיימים שרידים של בית קברות יהודי. מדיה וקבצים בנושא אלצ'קה בוויקישיתוף אתר האינטרנט הרשמי של אלצ'קה (בהונגרית) (בהונגרית) אתר הלמ"ס ההונגרי בית הקברות היהודי באלצ'קה מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
ביקסנטקרסט

ביקסנטקרסט (בהונגרית: Bükkszentkereszt; בסלובקית: Nová Huta, נובה הוטה) הוא כפר במחוז בורשוד-אבאוי-זמפלן שבצפון מזרח הונגריה. הכפר ממוקם בהרי ביק, בגובה של 520 עד 620 מטרים מעל פני הים. חלק מן היישוב נמצאת בתוך הפארק הלאומי ביק. כ-20% מהתושבים הם ממוצא סלובקי. בביקסנטקרסט התגוררו יהודים בודדים. ביקסנטקרסט נוסדה בשנת 1755, כדי לספק מחסה עבור העובדים הסלובקים של ייצור הזכוכית (הוּטָה) שנבנו שם באותו זמן. כש"הוטה" נוסף כבר היה קיים בכפר שכן (היום "ביקסנטלאסלו"), הכפר החדש נקרא בשם אויהוטה (ההוטה החדש). ייצור זכוכית הופסק בשנת 1796. במאה ה-19 עבדו תושבי אויהוטה ביערות בבעלות המדינה של הרי ביק. ב-1910 היו לאויהוטה 1011 תושבים. התיירות החלה בשנות השלושים. בשנת 1940, שם הכפר שונה לביקסנטקרסט (שפירושו: הצלב הקדוש של ביק). הכנסייה הקתולית הרומית (1800–1801) מוזיאון לייצור זכוכית כבשני סיד אומנותיים מדיה וקבצים בנושא ביקסנטקרסט בוויקישיתוף אתר האינטרנט הרשמי של ביקסנטקרסט (בהונגרית) (בהונגרית) מפת רחובות ביקסנטקרסט (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אופנה במדינות המערב בעשור הראשון של המאה ה-21

האופנה במדינות המערב בעשור הראשון של המאה ה-21 שאבה השראה רבה מאופנות שנות ה-50, ה-60, ה-70 וה-80 של המאה ה-20. באמצע העשור אופנות הרטרו זכו לפופולריות רבה בעולם המערבי בהשראת סצנת האינדי-פופ הבריטית, להקות הגארג' רוק, ותרבות המוד של שנות ה-60. בסוף העשור אופנות של שנות ה-50 ושנות ה-80 הפכו פופולריות. פריטים פופולרים כללו בין היתר מעילי לטרמן, מעילי עור שחורים, חולצות הוואי, ובגדים בצבעי ניאון. כמה מדוגמניות האופנה המובילות בעשור הראשון של המאה ה-21 כללו בין היתר את ג'יזל בונדשן, כרמן קאס, אדריאנה לימה, היידי קלום, נעמי קמפבל, טיירה בנקס, קרולינה קורקובה, מירנדה קר, כריסטי טרלינגטון, לינדה אוונג'ליסטה, מריסה מילר, ג'מה וורד, נטליה וודיאנובה, דריה ורבובי, לארה סטון, ולילי קול. ערך מורחב – היפסטר, אימו אופנת האימו הפכה פופולרית בקרב בני נוער בסביבות השנים 2005–2009, בעיקר בהשראת ההצלחה להקות כמו מיי כמיקל רומנס, פול אאוט בוי, פאניק! אט דה דיסקו. הסגנון מזוהה בדרך כלל עם לבישץ סקיני ג'ינס בצבע שחור/כהה, חולצות טריקו הנושאות שם של להקת אימו, ופוני ארוך שמכסה לעיתים קרובות עין אחת או את שתיהן. אופנת הפאנק פופ, אשר מאופיינת בלבישת ג'ינסים רחבים יתר המידה, רצועת על הידיים, שיער "קוצים", כובעי "נהגי משאיות", משקפי טייסים הייתה פופולרית מאוד בקרב צעירים בעולם המערבי בתחילת העשור בעקבות ההצלחה של להקות כמו בלינק 182, ו-Sum 41. פריטי הלבוש הפופולריים של אופנת ההיפ הופ במהלך העשור כללו בין היתר מכנסי ג'ינס רחבים, מעילי בייסבול, כובעי נייקי אייר, חליפות התעמלות, מכנסי טרנינג, כובעי פטרייה, משקפי טייסים, כובעי נהגי משאית או כובעי בייסבול. במהלך העשור הקעקועים והפירסינג שהפכו פופולריים במיוחד עוד בשנות התשעים המשיכו להיות פופולריים במיוחד הן בקרב נשים והן בקרב גברים. קעקועים פופולריים במיוחד במשך העשור בעולם המערבי כללו קעקועי "Tramp stamp" בגב התחתון, וכמו גם קעקועים של מילים בסנסקריט, הינדית, סינית, או קאנגי. בתחילת העשור פירסינג הטבור היה פופולרי במיוחד כמו גם פירסינג בלשון. פירסינג וקעקועים היו בשיא הפופולריות שלהם באמצע העשור אך נותרו פופולריים במיוחד בקרב צעירים גם בעשור הבא. קבקבי הפלסטיק הצבעוניים קרוקס זכו לפופולריות רבה במיוחד בעולם המערבי באמצע העשור. משקפיים בעלי מסגרת עבה בסגנון של שנות ה-60 (כגון באדי הולי) הפכו פופולריים בעולם המערבי. צמידי ג'ל (אנ') זכו לפופולריות רבה במיוחד בעולם המערבי באמצע העשור. תספורת פופולרית במהלך העשור בקרב נערים הייתה שיער "קוצים" מחומצן בהשפעת להקות בנים ולהקות פאנק-פופ. באמצע העשור שיער ארוך יותר הפך פופולרי בקרב נערים רבים בעולם המערבי, כולל תסרוקת ה"Wings" אשר הושפעה מתרבות המוד של שנות ה-60 וכוכבי אינדי בריטים מצליחים. התסרוקת הפכה פופולרית בסוף העשור בקרב צעירים רבים בעולם המערבי בעיקר משום שלזמר הפופ ג'סטין ביבר הייתה את התסרוקת. תמונות שמציגות מגמות בולטות באופנה במהלך העשור משקפי ה-"Shuttershades" הפכו לפריט אופנתי במהלך העשור כובעי "נהגי משאיות" הפכו לפריט אופנתי במהלך העשור  אופנת האימו זכתה לפופולריות בקרב צעירים במהלך העשור. הסקיני ג'ינס הפך פופולרי בקרב נשים וגברים במהלך העשור נעלי קרוקס זכו לפופולריות רבה במיוחד באמצע העשור צמידי ג'ל זכו לפופולריות רבה במיוחד באמצע העשור מדיה וקבצים בנושא אופנה במדינות המערב בעשור הראשון של המאה ה-21 בוויקישיתוף Forbes Magazine top earning models. Forbes.com (19 July 2007). Beckham's Chinese tattoo Chinese tattoos popular in West Wings Haircut and Hairstyles
אופנה במדינות המערב בעשור השני של המאה ה-21

האופנה במדינות המערב בעשור השני של המאה ה-21 אופיינה עד כה בקאמבק של מגמות אופנה משנות ה-30 וה-40, בעלייה בפופולריות של אופנת היפסטרים ואופנה חלופית, בשימוש בצבעי הניאון שהיו פופולריים בשנות ה-80 של המאה ה-20, ובשילוב אלמנטים מאופנת הגראנג' של שנות ה-90. רבים ממגמות האופנה של אמצע העשור הראשון של המאה ה-21 נותרו פופולריים במשך העשור בעולם המערבי, ובמיוחד אופנת האינדי פופ, שמשלבת במידה רבה אלמנטים של גראנג' רוק משנות ה-70, תרבות הנגד של שנות ה-60, ואופנה אלטרנטיבית עכשווית. כמה מדוגמניות האופנה המובילות בעשור השני של המאה ה-21 כללו בין היתר את ג'יזל בונדשן, לארה סטון, אדריאנה לימה, נטשה פולי, אניה רוביק, סוקי ווטרהאוס, ג'יג'י חדיד, קנדל ג'נר, קנדיס סוואנפול, ונואה מילס. מכנסונים (באנגלית: Hotpants), גרסה מקוצרת למכנסיים קצרים שנלבשו בידי בנות עשרה ובנות עשרים, הפכו פופולרים במהלך העשור. מדובר במכנסיים קצרים במיוחד, צמודים, שאינם ארוכים בהרבה מקו הישבן. גם בשנות השלושים נלבשו המכנסונים, אך בעיקר בחופי הים, ואילו בשנים הללו, הם אופנתיים בעונות החמות. במהלך העשור גברים רבים בעולם המערבי, בהשפעת אופנת ההיפסטרים, גידלו זקנים ארוכים במיוחד - טרנד אשר היה פופולרי לאורך כל העשור. תספורת ה-Undercut הפכה פופולרית בשנת 2013 בהשראת הראפר מאקלמור ונשארה פופולרית במשך יתר העשור. תסרוקות ה-"Man bun" (אנ') הפכה פופולריות בקרב גברים צעירים רבים בעולם המערבי במהלך העשור. מדיה וקבצים בנושא אופנה במדינות המערב בעשור השני של המאה ה-21 בוויקישיתוף "Highest-Paid Models 2017: Kendall Jenner Takes Crown From Gisele With $22M Year". Forbes.com. נבדק ב-2019-03-16. "Careless whiskers: Why beards are back in fashion - The Scotsman". M.scotsman.com. אורכב מ-המקור ב-2020-01-22. נבדק ב-2019-03-16. "Fear not the hipster beard – for it too shall pass | Rob Brooks | Opinion". theguardian.com. נבדק ב-2019-03-16.
LSD (להקה)

LSD (בתרגום חופשי: אל. אס. די) היא להקת על מז'אנר הפופ. חברי הלהקה הם סיה, דיפלו, לאברינת'. הלהקה הוקמה בשנת 2018 וחתמה על חוזה עם חברת ההקלטות קולומביה רקורדס, אשר הוציאו לאור את הסינגל הראשון של הלהקה, "Genius" בשנת 2018, השיר זכה להצלחה ולביקורות מעורבות. ב-12 באפריל 2019, יצא אלבום הבכורה של הלהקה "Labrinth, Sia & Diplo Present... LSD". ב-3 במאי 2018, LSD הוציאו ליוטיוב את הסינגל ראשון שנקרא "Genius" (אנ'), יחד עם ווידאו קליפ אנימציה. יום למחרת, גילה דיפלו כי הלהקה "LSD", נוצרה כאשר הוא הוזמן לכתוב שיר עם סיה ולאברינת', וסיפר: "במקור, לא הייתי אמור להיות ב-"LSD" ואז המוציא לאור שלנו חשב על רעיון להוציא שיתוף פעולה שלנו. הרעיון היה לזרוק אותי לשם לראות איך יצא. הבנתי ששני האמנים האלה יחד (לאברינת' וסיה), הם שני האנשים המשוגעים והיצירתיים ביותר שפגשתי בחיי. הפרעת קשב וריכוז חמורה ביותר שיש, הרעיונות שלהם הם כל כך משוגעים, אז אני עוזר להגשים את הרעיונות שלהם יחד, לוקח את העבודה של המפיק שלהם". ב-10 במאי, הוציאו את הסינגל השני שנקרא "Audio", שכלל גם ווידאו קליפ. ב-6 באוגוסט, הוציאה סיה סינגל השלישי שנקרא: "Thunderclouds", אשר יצא ב-9 באוגוסט. ב-1 בנובמבר, הוציאו את הסינגל הרביעי שנקרא "Mountains" (אנ'), והוציאו במקביל מיני אלבום שנקרא על שם הסינגל. בנוסף במהלך קידום הסינגל הודיעו בריאיון למגזין ורדיו רולינג סטון שהם עובדים על אלבום בכורה באורך מלא שיצא בהמשך השנה 2019. ב-14 במרץ 2019, הוציאו את הסינגל החמישי שנקרא "No New Friends", במקביל הכריזו על שם האלבום שנקרא: "Labrinth, Sia & Diplo Present... LSD", שיצא לאור ב-12 באפריל. טימותי לי מקנזין (באנגלית: Timothy Lee McKenzie) נולד ב-4 בינואר 1989. הידוע בשם הבמה: Labrinth, הוא זמר, כותב שירים, ראפר ומפיק מוזיקלי בריטי. סיה קייט איסבל פרלר (באנגלית: Sia Kate Isobelle Furler) נולדה ב-18 בדצמבר 1975. הידועה בשמה הפרטי: סיה, היא זמרת, פזמונאית, אוסטרלית. תומאס וסלי פנץ (באנגלית: Thomas Wesley Pentz) נולד ב-5 ביולי 1975. הידוע בשם הבמה: דיפלו, הוא תקליטן, מפיק מוזיקלי, ופזמונאי, אמריקאי. 2019: Labrinth, Sia & Diplo Present... LSD 2018: Mountains מדיה וקבצים בנושא LSD בוויקישיתוף אתר האינטרנט הרשמי של LSD (באנגלית) LSD, ברשת החברתית פייסבוק LSD, סרטונים בערוץ היוטיוב LSD, באתר אפל מיוזיק (באנגלית) LSD, באתר ספוטיפיי LSD, באתר AllMusic (באנגלית) LSD, באתר MusicBrainz (באנגלית) LSD, באתר דיזר LSD, באתר Discogs (באנגלית) LSD, באתר Genius
ההפיכה הצבאית באוגנדה (1971)

ההפיכה הצבאית באוגנדה בשנת 1971 הייתה הפיכה צבאית בהובלתו של הגנרל אידי אמין נגד נשיא אוגנדה, מילטון אובוטה. ההפיכה בוצעה ב-25 בינואר 1971, והיא נחשבת דוגמה לפעולה מעמדית של הצבא, שבה צבא אוגנדה פעל נגד משטר סוציאליסטי שמדיניות הפנים שלו היוותה איום על זכויותיהם הכלכליות של אנשי הצבא. סכסוך שהתגלע בין אמין לאובוטה הוחרף עקב התמיכה שרכש אמין בקרב הצבא לאחר שגייס לשורותיו חיילים מחבל מערב הנילוס, וכן עקב מעורבותו של אמין בתמיכה במלחמת האזרחים הסודאנית הראשונה וניסיון ההתנקשות בחייו של אובוטה בשנת 1969. באוקטובר 1970 השתלט אובוטה על הכוחות המזוינים, והסיט את אמין מתפקיד מפקד הכוחות המזוינים לתפקיד מפקד הצבא. לאחר שהבין כי אובוטה מתכנן לעצור אותו בגין מעילה בכספי הצבא, יצא אמין בהפיכה ב-25 בינואר 1971, בזמן שאובוטה נכח בוועידת פסגה של חבר העמים הבריטי בסינגפור. כוחות צבא ומשטרה צבאית הנאמנים לאמין נעו לעמדות אסטרטגיות מאובטחות סביב קמפלה ואנטבה. הכוחות צרו על נמל התעופה הבינלאומי אנטבה במטרה למנוע את שובו של אובוטה, וטנקים וחיילים ערכו סיורים ברחובות קמפלה ואנטבה. חיילים שהיו נאמנים לנשיא אובוטה וחברי יחידת השירות הכללית התנגדו לכוחות ההפיכה. חלק מהלחימה נערך במכללת המשטרה בקמפלה, וקרבות עזים התקיימו בג'ינג'ה, כ-80 ק"מ מקמפלה. מעונו של אובוטה כותר והדרכים הראשיות נחסמו. עוצר לילי הוטל על ידי כוחות ההפיכה. ככלל, הכוחות הנאמנים לאובוטה לא היו מאורגנים דיים להתנגד בצורה יעילה, והם הוכנעו בקלות. בשעה 16:30 הוכרז כי הצבא והמשטרה בהנהגתו של אמין השתלטו על המדינה כולה. שידורי הרדיו באוגנדה האשימו את ממשל אובוטה בשחיתות, אמרו כי הצבא האמין כי מדיניותו של אובוטה הביאה לאלימות ואף האשימו אותו במתן יחס מועדף לאזורים מסוימים במדינה. לאחר שהשתלט על הממשל, עבר אמין לטהר את הצבא מיריביו הפוליטיים, והורה לרצוח חיילים ממוצא אקולי ולנגו אשר חשד בהם כי נשארו נאמנים לאובוטה. בחלוף שנה נהרגו 5,000 מהם. לאחר שביסס את כוחו כרודן צבאי, הורה אמין על טיהורים פוליטיים רבים נגד מתנגדי משטר חשודים. כ-30–50 אלף אוגנדים נהרגו במהלך השנים שלאחר ההפיכה. אלפים ברחו לטנזניה, שם הצטרפו לתומכי אובוטה. באישורו של נשיא טנזניה, ג'וליוס נייררה, יצרו גולים אוגנדים אלה צבא גרילה קטן, אשר פלש לאוגנדה בשנת 1972. אלא שתקוותם להשיג התקוממות עממית נגד אמין לא התממשה, והפלישה נכשלה. עם זאת, הסכסוך הביא להידרדרות חדה ביחסי אוגנדה-טנזניה, שבסופו של דבר תרמו לפריצת מלחמת אוגנדה-טנזניה ולנפילתו של משטרו של אמין ב-1979. בסרט המלך האחרון של סקוטלנד מוצגת ההפיכה, שבוצעה בתמיכת הבריטים, כעממית, ואמין כאדם הפועל למען העם. יריביו של אמין מתוארים כאנשיו של אובוטה.
Undercut (תספורת)

Undercut הוא השם של תספורת בה השיער בחלק העליון של הראש נשאר ארוך יחסית בעוד שהשיער ביתר החלקים שבצידי הראש הרבה יותר קצרים. עוד בשנות העשרים ועד לשנות הארבעים הייתה התספורת פופולרית בעולם המערבי. התספורת חזרה להיות פופולרית בעשור השני של המאה ה-21, הן כתספורת גברים והן כתספורת נשים. בארצות דוברות אנגלית התספורת מכונה גם "Hitler-Youth Cut" (בתרגום חופשי לעברית: "תספורת הנוער ההיטלראי"). סקרילקס עם תספורת Undercut,‏ 2011 חיילים נאצים עם תספורת Undercut,‏ 1942 זאכרי קווינטו עם תספורת Undercut,‏ 2009 ריהאנה עם תספורת Undercut,‏ 2013 אופנה במדינות המערב בעשור השני של המאה ה-21 מדיה וקבצים בנושא Undercut בוויקישיתוף Paul Mitchell The School, https://www.bizjournals.com/chicago/news/2018/08/14/booming-beauty-industry-struggles-to-fill-more.html, Booming beauty industry struggles to fill more than 30,000 jobs, Paul Mitchell The School Provo (ארכיון) Undercut, UNFILTERED, ‏2014-11-17 (באנגלית) Comeback of the Hitler Youth haircut worries Jewish and progressive groups fearing intolerance, Daily Kos Is 'Hitler Youth Hairdo' a Sign of anti-Semitism?, Israel National News (באנגלית) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.